འདིར་མདོ་དབུས་ཁམས་གསུམ་གྱི་ཡུལ་སྐད་ཀྱི་ཁྱད་པར་ཇེ་ཆེ་ནས་ཇེ་ཟབ་ཏུ་འགྲོ་དགོས་དོན་ནི་ཆོལ་གསུམ་ནང་ཕན་ཚུན་འཕུལ་རྟེན་གྱི་སྒྲ་གདངས་དག་མ་དག་ལ་རག་ལས་ཤིང་།ང་ཚོ་བོད་སྤྱིའི་སྐད་གདངས་རིམ་གྱིས་ཡང་མོར་འགྱུར་ཏེ་གནའ་བོའི་སྒྲ་ལྕི་བའི་ཀློག་ཚུལ་དག་ད་སྐབས་རྒྱལ་རོང་ཡུལ་སྐད་ལས་གཞན་དུ་ཐོས་དཀའ།དེར་ད་དུང་སྒྲའི་ང་རོ་དག་མིན་ཐད་ལ་རྩོམ་པ་པོ་གངས་ཆབས་ཀྱིས་དཔྱད་པ་གཏོང་སྟངས་གསར་བ་ཞིག་ལ།བོད་སྐད་དེ་དག་མི་རིགས་གཞན་པའི་སྐད་ལ་སྒྲ་ཐད་སྒྱུར་བྱས་པ་ལས་ཡུལ་སྐད་གང་གིས་སྒྲ་དག་པར་ཀློག་ནུས་པ་ཤེས་ཐུབ་པ་དང་།མི་རིགས་གཞན་པ་ཚོས་ང་ཚོའི་སྒྲ་ལྟར་བྲིས་ཚེ་རྒྱལ་རོང་བོད་མིས་ཀློག་པ་དག་འཕུལ་རྟེན་མགོ་འདོགས་ཀྱི་སྒྲ་སོ་སོར་གཏོར་ནས་བསྒྱུར་ཡོད་དེ།དཔེར་ན།རང་གིས་དངོས་སུ་མཐོང་བ་ལ་ཆུ་ཆེན་རྫོང་ཁྲོ་སྐྱབས་ཐུགས་ཆེན་ལུང་མདོའི་སྒོ་བྱང་ཞིག་ཏུ།ཁྲོ་སྐྱབས་མི་རིགས་རིག་གནས་ཚད་ཡོད་འགན་ཁུར་ཀུང་སི་ལདང་སྨད་དོ་ཞབས་ཞུ་ཁུལ་ལསྤྲུལ་སྐུ་ལཞེས་པ་དང་།ཡུལ་སྐད་གཞན་པ་ཕལ་ཆེ་བར་མིང་གཞི་དང་རྗེས་མཇུག་གི་སྒྲ་ཙམ་ལས་མི་བསྒྱུར་ལ།དཔེར་ན།ཁྲོ་སྐྱབས་ལདང་སྨད་དོ་ལསྤྲུལ་སྐུ་ལཞེས་བསྒྱུར་བ་རེད།ཡང་སི་ཏུ་པན་ཆེན་གྱིས་གཞན་ཡང་བོད་ཡིག་སྡེབ་ཇི་ལྟར་སྦྱོར་བའི་ཚུལ་ནི་སྔོན་གྱི་བོད་སྐད་དག་པ་ཉིད་ལ་བརྗོད་པའི་སྒྲ་ཇི་ལྟར་འབྱུང་བ་དེ་ལྟར་མཁན་པོ་འདིས་སྦྱར་བ་ཡིན་པས་སྐད་ལ་འཕུལ་རྟེན་སོགས་ཀྱི་ཟུར་གསལ་བ་མེད་ན་ཡི་གེ་ལ་དེ་ལྟར་ཐོབ་པ་རྒྱུ་མཚན་གང་ཞིག་གིས་རྟོགས་པར་ནུས།ཞེས་གསུངས་པའི་དོན་ལ་ད་ལྟ་རང་རེས་བརྟགས་ཀྱང་རྟོགས་ཐུབ་པ་ཞིག་ཡིན་ཏེ།དཔེར་ན།ས་སྐྱ་བས་བོད་ལ་དབང་སྒྱུར་བའི་སྐབས་འགྲོ་མགོན་ཆོས་རྒྱལ་འཕགས་པའི་མཚན་རྒྱ་སྐད་དུ་བསྒྱུར་བརཞེས་པ་བོད་སྐད་ཀྱི་འཕགས་པ་ཞེས་པའི་ཚེག་ཁྱིམ་གཉིས་ལྡན་གྱི་མིང་སྒྲ་སྒྱུར་བྱས་པར་རྒྱ་ཡིག་ཏུ་ཡིག་འབྲུ་གསུམ་དུ་འགྱུར་བའི་རྒྱུ་མཚན་ནི་སྐབས་དེར་བོད་སྐད་ཀྱི་སྒྲ་ལ་སྔོན་འཇུག་དང་རྗེས་འཇུག་མགོ་ཅན་དང་འདོགས་ཅན་སོགས་ཀྱི་སྒྲ་གསལ་པོ་ཡོད་པར་མ་ཟད་ཡང་འཇུག་གི་སྒྲའང་གསལ་བོར་ཐོན་པ་མངོན་སུམ་གྱིས་གྲུབ་པ་ཡིན།གལ་ཏེ་དེ་ལྟ་མིན་ན་དེང་སྐབས་འཕགས་པ་ཞེས་པའི་མིང་རྒྱ་ཡིག་ཏུ་སྒྲ་སྒྱུར་བྱེད་སྐབསཞེས་ཡིག་འབྲུ་གཉིས་ལས་མི་འབྱུང་བའི་རྒྱུ་མཚན་ཅི་ཞིག་ཡོད།།